فرکانس
فرکانس یا تیترشیم ساییسی یا تئزلیک، اینگیلیسجه: frequency بیر اوْلایین بلیرلی زاماندا تکرارلانما اؤلچومودور. فرکانسدا زامان بیریمی عومومیتله «بیر ثانیه»دیر کی اوْلایین نئچه کئز تکرارلانماسین بیر ثانیه سۆرهسینده ایفاده ائدیر.
SI سیستمینده فرکانسی هرتز(Hz) ایله گؤستریلیر. هرتز ساده تعریفده بیر ثانیهده نئچه دفعه تکرارلانماق آنلامیندادیر. بیر هرتز بیر اوْلایین ثانیهده بیر تکرارلاندیغی آنلامیندا گلیر و ایکی هرتز بیر اوْلایین ثانیهده ایکی دفعه تکرارلاندیغینی ایفاده ائدیر. آیری سایی قوراللاریندا فرکانس اۆچون باشقا تعریفلر وار :سیکل بیر ثانیهده، دؤور بیر دقیقهده (rpm). اۆرک چارپماسی فرکانسی نئچه دفعه بیر دقیقهدهدیر.
اؤلچومو[دَییشدیر]
بیر اوْلایین فرکانسینی اؤلچمک اۆچون اوْ اوْلایین بلیرلی بیر زامان آرالیغیندا نئچه دفعه تکرار اولوندوغو سایلیر، سونرا بو سایی زامان آرالیغینا بؤلۆنهرک فرکانس الده ائدیلیر. فرکانس اؤلچمگین باشقا یوْلو ایکی تکرارلانما (یا یئنیلنمه) آراسیندا سۆرن زامانی تعیین ائتمکدیر، بو تعیین اوْلونان زامانین آدی پریود دور. پریود، ایکی تکرارلانمانین آراسیندا سۆرن زاماندیر. پریود ریاضی تعریفده، فرکانسین ترسهسیدیر.
دالغانین فرکانسی[دَییشدیر]
بیر دالغانین فرکانسی، دالغا بوْیو ایله ایلیشکیلیدیر. دالغانین، دالغا بوْیویلا فرکانسینین چارپیمی، اوْ دالغانین سۆرعتینی بلیرلهیر (مۆشخص ائدر). بونا گؤره دالغا بوْیو بیلینن بیر دالغانین فرکانسی بو ایلیشکینی قوللاناراق بلیرلنیر.
بو ایفادهده v سۆرعت و λ (لاندا) دالغا بویونو گؤستریر.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab